དེ་ཡང་ཟླ་༥པའི་ནང་མཱ་ལེ་ཤི་ཡའི་རྒྱལ་ཡོངས་འོས་བསྡུ་བྱས་ཡོད་པ་དང་།གྲུབ་དོན་དུ་ལོ་ངོ་༦༠ཡི་རིང་མཱ་ལེ་ཤི་ཡའི་འཛིན་སྐྱོང་དབང་སྒྱུར་བྱེད་མཁན་རྒྱལ་ཡོངས་འཐབ་ཕྱོགས་ཞེས་པ་སྲིད་དོན་ཚོགས་པ་དེས་ཧེ་བག་ཆེན་པོའི་ཐོག་ནས་འོས་ཤོར་ཡོད་པ་དང་།དེའི་སྲིད་བློན་འོས་མི་ནི་སྲིད་བློན་ཟུར་པ་ནཱ་ཇེབ་ཡིན་པ་རེད།འོས་བསྡུ་ཤོར་བའི་རྒྱུ་མཚན་ཡང་ཁོང་གི་འཛིན་སྐྱོང་གི་སྐབས་སུ་ལྐོག་ཟ་རུལ་སུངས་ཀྱི་རྙོག་གླེང་ཆེན་པོ་བྱུང་རྐྱེན་ཡིན་པར་ངོས་འཛིན་བྱེད་ཀྱི་ཡོད་འདུག